AJUDES DE MOBILITAT ERASMUS+ PER L'ALUMNAT DE L'UNIVERSITAT PERMANENT DURANT EL CURS 2024-25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53861)
  + [Valencià](/va/acuerdo/53220)






Selector de idioma

Leer

* [Español](/es/acuerdo/53188)
* [Valencià](/va/acuerdo/53199)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES DE MOBILITAT ERASMUS+ PER L'ALUMNAT DE L'UNIVERSITAT PERMANENT DURANT EL CURS 2024-25[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





AJUDES DE MOBILITAT ERASMUS+ PER L'ALUMNAT DE L'UNIVERSITAT PERMANENT DURANT EL CURS 2024-25

Data d'aprovació
:   16/10/2024

Data de publicació
:   17/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53219)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53239)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53400)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES DE MOBILITAT ERASMUS+ PER L'ALUMNAT DE L'UNIVERSITAT PERMANENT DURANT EL CURS 2024-25&url=https://www.boua.ua.es/va/acuerdo/53180)

**Títol:** AJUDES DE MOBILITAT ERASMUS+ PER L'ALUMNAT DE L'UNIVERSITAT PERMANENT DURANT EL CURS 2024-25

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 16 d'octubre de 2024

AJUDES DE MOBILITAT ERASMUS+ PER L'ALUMNAT DE L'UNIVERSITAT PERMANENT DURANT EL CURS 2024-25

1. Objecte de la convocatòria

L'objecte d'aquesta convocatòria és la concessió, en règim de concurrència competitiva, d'ajudes per a la realització d'estades de mobilitat de curta duració per a l'alumnat a l'empara del programa de mobilitat internacional Erasmus+ KA121 durant el curs acadèmic 2024-25.

Per mitjà d'aquest programa, l'alumnat del Programa Diploma Sènior de la Universitat Permanent de la Universitat d'Alacant (UPUA), podrà realitzar estudis en una de les institucions europees d'educació que figuren en el punt 3 d'aquesta convocatòria, amb les quals la UPUA ha subscrit acords de mobilitat en el marc del programa Erasmus+ acció KA121. Aquest intercanvi es realitzarà amb l'objectiu d'afavorir la internacionalització de l'alumnat, com a factor fonamental per a l'aprenentatge i la millora constants, i com a element estratègic proposat per la UPUA i aprovat pel pla Erasmus+ de l'EU per a 2021-27.

2. Requisits de les persones beneficiàries

Podrà sol·licitar aquesta ajuda, l'alumnat que complisca els següents requisits:

- estar matriculat en el Programa Diploma Sènior de la UPUA durant el curs acadèmic 2024-25;

- tenir nacionalitat espanyola o permís de residencia/visat vàlid per a qualsevol país de la UE;

- tenir un coneixement de la llengua vehicular establida en cada destinació, corresponent al nivell B2 o superior.

- entregar la documentació en el període establert a l'efecte;

- no ser beneficiari d'una altra ajuda destinada al mateix objecte.

3. Nombre i dotació de les ajudes.

Es concedirà un nombre màxim de 18 ajudes. L'oferta de places i dotació econòmica de les ajudes serà la següent:

3.1. Università delle Tre Età - Vasto (Itàlia)

- 6 places

- Dates: del 24 al 28 de març de 2025

- Llengua vehicular: italià

- Ajuda de viatge: 309€

- Ajuda individual: 5 dies + 2 de viatge x 89€ diaris = 623€

3.2. Bursa Uludag University - Bursa (Turquia)

- 6 places

- Dates: del 31 de març al 4 d'abril de 2025

- Llengua vehicular: anglès

- Ajuda de viatge: 395€

- Ajuda individual: 5 dies + 2 de viatge x 65€ diaris = 455€

3.3. Uppsala Senioruniversitet - Uppsala (Suecia)

- 6 places

- Dates: del 5 al 9 de maig de 2025

- Llengua vehicular: anglès

- Ajuda de viatge: 395€

- Ajuda individual: 5 dies + 2 de viatge x 89€ diaris = 623€

Aquestes ajudes estan subjectes a una retenció del 2%, segons estableix la legislació vigent (modelo 145 de l'Agència Tributària).

L'assignació en concepte de viatge i ajuda individual per a les despeses ocasionades per la estància en el país (allotjament i manutenció) seran acordes als barems establerts per la UE.

4. Termini i procediment per a la presentació de sol·licituds

4.1. Termini de presentació

El termini per a sol·licitar l'ajuda s'obrirà l'endemà de publicar la convocatòria en el BOUA, romanent obert fins al 10 de novembre de 2024 a les 23:59 h.

4.2. Procediment de presentació

La documentació es presentarà a través de la e-Administració, mitjançant una instància genèrica dirigida a la Universitat Permanent, amb indicació de les dades d'aquesta convocatòria.

S'adjuntarà la següent documentació:

- Imprès de sol·licitud emplenat <https://web.ua.es/va/upua/projectes/mobilitat/ka121-estudiants-2024-25.html>

- Si escau, declaració jurada de no haver completat un programa d'educació secundària post obligatòria ([Annex I](https://web.ua.es/va/upua/projectes/mobilitat/ka121-estudiants-2024-25.html)).

- Si escau, certificat acreditatiu de trobar-se en situació de vulnerabilitat o risc d'exclusió.

- Si escau, certificat acreditatiu del nivell de la llengua vehicular exigida.

5. Criteris d'adjudicació

La Guia del programa Erasmus+ 2024 planteja que les mobilitats en educació de persones adultes han de ser "una mescla equilibrada i inclusiva de perfils i (...) una implicació significativa de participants amb menys oportunitats".

Per tant, l'assignació de places es resoldrà d'acord amb els següents apartats:

5.1. Criteris d'adjudicació

A. Baixes competències: no haver completat un programa d'educació secundària post obligatòria, és a dir, batxillerat, formació professional de grau mitjà, ensenyaments artístics professionals, tant de música i de dansa com d'arts plàstiques, disseny de grau mitjà, o ensenyaments esportius de grau mitjà.

La puntuació dels qui hagen completat estudis post obligatoris es valorarà de manera inversament proporcional als anys transcorreguts des de l'obtenció del certificat d'estudis  al·legat, amb la finalitat d'actualitzar les competències de l'alumnat que va deixar de formar-se més temps.

Segons l'exposat, la valoració seria la següent:

Sense educació post obligatòria: 5 punts

Amb estudis post obligatoris finalitzats fa més de 40 anys: 4 punts

Amb estudis post obligatoris finalitzats entre 30 i 39 anys: 3 punts

Amb estudis post obligatoris finalitzats entre 20 i 29 anys: 2 punts

Amb estudis post obligatoris finalitzats fa menys de 20 anys: 1 punt

Els aspirants que obtinguen un 5 en este apartat tindran prioritat sobre qui obtingué una puntuació menor, sempre que complisca el requisit lingüístic.

B. Situació de vulnerabilitat o risc d'exclusió. Es consideren en aquestes circumstàncies els següents col·lectius: aturats de llarga duració, persones immigrants/refugiades, persones d'ètnia gitana, perceptors de rendes mínimes, dones amb especials dificultats per a la inserció laboral, persones amb discapacitat, majors de 50 anys en situació de desocupació, majors de 65 anys. Es valorarà amb 2 punts cada situació que s'acredite (màxim 3). Es requerirà presentació dels documents acreditatius segons art. 4.2. d'esta convocatòria.

C. Idiomes: Es valorarà el nivell de la llengua vehicular establert per a cada destinació i es requerirà certificat de nivell (segons art. 4.2. d'aquesta convocatòria), haver completat els cursos de la UPUA corresponents al nivell esmentat o superar una proba oral de nivell.

Nivell B1: 0,25 punts.

Nivell B2: 0,50 punts.

Nivell C1: 0,75 punts

Nivell C2: 1 punt

D. Participació en projectes nacionals i internacionals de la UPUA: 0,25 punts per cada projecte en el qual haja participat en els últims 5 anys, fins a un màxim d'1 punt.

E. Coordinació d'activitats de la UPUA: 0,25 punts per cada activitat i any en la qual haja participat en els últims 5 anys, fins a un màxim d'1 punt.

F. Participació en activitats de Voluntariat UPUA: 0,25 punts per cada activitat i any en la qual haja participat en els últims 5 anys, fins a un màxim d'1 punt.

G. Renúncies: Les persones que renunciaran fora de termini en la convocatòria de mobilitat de 2023-24 tindran puntuació negativa de 2 punts.

5.2. Fórmula de càlcul

La puntuació final (PF) que servirà per a establir l'ordre de prelació resultarà de la suma dels apartats del barem del paràgraf anterior.

PF=A+B+C+D+E+F+G

Tindran preferència les sol·licituds de les persones que participen per primera vegada en aquestes accions de mobilitat.

En cas d'empat, tindrà preferència la persona amb més crèdits aprovats en la UPUA. Si la igualtat es manté, es recorrerà al sorteig, que serà públic.

En cas de renúncia, caldrà presentar-la per escrit a través d'instància genèrica utilitzant l'eAdministració de l'UACloud Campus Virtual de la UA, adreçada a la UPUA.

Les renúncies no penalitzaran mentre siguen presentades en el termini establit en la resolució provisional.

Si les renúncies es produeixen fora de termini, s'aplicarà la penalització establida en el punt 5.1.G. en la pròxima sol·licitud que faça.

Es considerarà que renuncien les persones que no lliuren la documentació relativa a la mobilitat en les condicions i terminis previstos.

En cas de renunciar, es podrà adjudicar la mobilitat, si escau, als integrants de la borsa de reserva.

6.   Òrgan gestor i Comissió de valoració

6.1. Òrgan gestor

L'òrgan gestor de la convocatòria, la direcció de la Universitat Permanent de la Universitat d'Alacant, s'encarregarà de l'ordenació i instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

Contacte de la Secretaria de la Universitat Permanent: [vdwt.bulfobhrymczr@wq.oh](mailto:mkry.xvuplaupgphor@mz.ti)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà per tal que, de conformitat amb la legislació de procediment administratiu comú, esmene la falta o acompanye els documents preceptius amb indicació que, si no es fera així, se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió encarregada de la valoració de les sol·licituds serà la "Comissió de valoració de les ajudes de mobilitat de curta duració per a l'alumnat de la Universitat Permanent".

La comissió de valoració realitzarà l'examen i l'avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la següent composició:

Presidència:

- Vicerectora de Relacions Internacionals i Cooperació per al Desenvolupament, o persona que la sustitüisca.

Secretaria:

- Directora de la Universitat Permanent, o persona que la sustitüisca.

Vocals:

- Coordinador Acadèmic de la Universitat Permanent, o persona que el sustitüisca.

- Tècnica de Projectes de la Universitat Permanent, o persona que la sustitüisca.

Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i el que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en la direcció web: <https://web.ua.es/va/upua/projectes/mobilitat/ka121-estudiants-2024-25.html> substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir del 25 de novembre de 2024. A partir de l'endemà de la seua publicació, les persones interessades tindran un termini de 10 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i a la vista de la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8. Marc legal i pressupostari

Esta convocatòria amb codi 2024SBV175 que serveix de base reguladora i es troba recollida en la línia de subvenció 2024LS037 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, la normativa interna de la Universitat d'Alacant i la present convocatòria.

La dotació de les ajudes per un importa màxim de 25.000€ serà sufragada amb càrrec al capítol IV Orgànica 38345M5169 del pressupost de la Universitat Permanent. La execució d'aquesta dotació està supeditada a la disponibilitat pressupostària de la UA. Se aplicaran les retencions de rendes que, si escau, establisca la legislació vigent.

9. Obligacions i justificació de la persona beneficiària i pagament

9.1. Obligacions de les persones beneficiàries

Les obligacions de les personés beneficiàries són, a més de les establertes en la Llei 38/2003, General de Subvencions, les següents:

- Gestionar la compra dels seus bitllets i reserves d'allotjament.

- Gestionar la pòlissa d'assegurança de viatges per a les contingències exigides pel programa Erasmus+.

- Tenir actualitzat el document requerit per a l'entrada al país de destinació.

A més, són obligacions de les persones beneficiàries, l'acceptació i la justificació de l'ajuda, i les contemplades en l'article 14 de la Llei 38/2003, General de Subvencions, entre les que es troben:

a)    Realitzar l'activitat que fonamenta la concessió de l'ajuda en els termes establerts en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

En virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'establix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 70% de la quantia concedida. El restant 30% serà abonat després de la presentació, abans del 31 de maig de 2025, dels documents següents:

·         Factures originals de les despeses ocasionades per allotjament i viatge.

·         Justificant d'haver realitzat l'activitat formativa

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en esta convocatòria i bases reguladores, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'este tractament recau en el consentiment expressat en la seua sol·licitud de participació en ella. En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [mvv@hc.ez](mailto:bex@lg.wy)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, es troba disponible en el següent enllaç: <https://seuelectronica.ua.es/va/privacidad.html>

11.  Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se un recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la llei Orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament, un recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar cap recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

En Alacant, 16 de octubre de 2024

El rector en funcions

P.D. Firma, LA VICERECTORA DE RELACIONS INTERNACIONALS I COOPERACIÓ PER AL DESENVOLUPAMENT

(Resolució de 3 d'octubre de 2024)

Rosa María Martínez Espinosa





[Carretera Sant Vicent del Raspeig s/n  
03909 Sant Vicent del Raspeig - Alacant  
 Tel. 65 028 0161 - Fax 30 400 3050](https://www.google.es/maps/@39.971411,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12468&trk=tyah&trkInfo=tarId%3P4902885199718%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)